CELEX: 62015TN0570
Language: lt
Date: 2015-09-29 00:00:00
Title: Byla T-570/15: 2015 m. rugsėjo 29 d. pareikštas ieškinys byloje Federcaccia della Regione Liguria ir kt./Komisija

16.11.2015   
            
            
               LT
            
            
               Europos Sąjungos oficialusis leidinys
            
            
               C 381/55
            
         2015 m. rugsėjo 29 d. pareikštas ieškinys byloje Federcaccia della Regione Liguria ir kt./Komisija
   
   (Byla T-570/15)
   (2015/C 381/66)
   Proceso kalba: italų
   
      Šalys
   
   
      Ieškovai: Federcaccia della Regione Liguria (Genuja, Italija), Matteo Anfossi (Tadža, Italija), Associazione dei Migratoristi Italiani per la conservazione dell’ambiente naturale (ANUU) – LIGURIA (Genuja, Italija), Alessio Piana (Cremolino, Italija), Giovanno Bordo (Bargalijus, Italija), Maria Teresa Esposito (Bargalijus, Italija), Ezio Giacomo Isola (Davagna, Italija), Luca Fossardi (Recco, Italija), Adriano Zanni (Valbrevenna, Italija), Luigi Marco Tiscornia (Ne, Italia), Andrea Campanile (Cassano Spinola, Italija), atstovaujami advokatų A. Bruni, A. Mozzati ir P. Balletti
   
      Atsakovė: Europos Komisija
   
      Reikalavimai
   
   Ieškovai Bendrojo Teismo prašo:
   
               —
            
            
               pripažinti Europos Komisijos kaltę dėl to, kad ji neišnagrinėjo Italijos surinktų pirminių Key Concepts duomenų, susijusių su slankų, strazdų giesmininkų ir smilginių strazdų pavasarinės migracijos pradžia, palyginti su Prancūzijos surinktais atitinkamais duomenimis, ir taip, be to, neįvykdė pareigos parengti su šiomis trimis migruojančiomis rūšimis susijusių atitinkamų tarptautinių duomenų geografiniu ir klimato atžvilgiais homogeniškose teritorijose;
            
         
               —
            
            
               pripažinti Europos Komisijos kaltę dėl to, kad ji neatnaujino Italijos Key Concepts duomenų, susijusių su slankų, strazdų giesmininkų ir smilginių strazdų pavasarinės migracijos pradžia, nesuderino bei nepalygino jų atitinkamais Prancūzijos duomenimis, kurie laikomi teisingais ir teisėtais, ir nenurodė, kad šių trijų rūšių pavasarinės migracijos pradžia Italijoje irgi yra antroji vasario pusė;
            
         
               —
            
            
               pripažinti, kad Europos Komisija be pagrįstų ir tinkamų pagrindų pareikalavo, jog Italijoje ir visų pirma Ligūrijoje būtų nustatyti nepateisinami slankų, strazdų giesmininkų ir smilginių strazdų medžioklės apribojimai, palyginti su nustatytaisiais Prancūzijoje ir visų pirma Korsikoje ir Pietų Prancūzijoje, pagal kuriuos šių trijų migruojančių rūšių medžioklės laikotarpio pabaiga Ligūrijoje paankstinama iki sausio 20 d.;
            
         
               —
            
            
               pripažinti, kad procedūra EU PILOT 6955/14/ENVI – kurią Europos Komisija pradėjo tik prieš Italijos valstybę, tačiau tokiu pat atveju nesiėmė jokių veiksmų Prancūzijos atžvilgiu ir neatliko bent jau pirminio tyrimo, kad surinktų atitinkamus duomenis apie tai, jog slankų, strazdų giesmininkų ir smilginių strazdų pavasarinė migracija Korsikoje ir Pietų Prancūzijoje faktiškai prasideda mėnesiu vėliau (vasario 20 d.) nei Ligūrijoje (sausio 20 d.) – yra neteisėta dėl skirtingo požiūrio į valstybes nares ir (arba) valstybių narių regionus ir dėl teisėtų pagrindų nebuvimo;
            
         
               —
            
            
               pripažinti, kad buvęs ir tebesitęsiantis Europos Komisijos neveikimas dėl 2015 m. birželio 16 d. ieškovų pareiškimo yra neteisėtas ir kad 2015 m. rugsėjo 9 d. Europos Komisijos rašte Nr. ENV.D.2/MC-GM/vf/ARES (2015) 3758354 pateiktu atsakymu siekiama išvengti tiesaus atsakymo;
            
         
               —
            
            
               įpareigoti Europos Komisiją suderinti Italijos Key Concepts duomenis, susijusius su slankų, strazdų giesmininkų ir smilginių strazdų pavasarinės migracijos pradžia, su Prancūzijos Key Concepts duomenimis, taigi nurodyti antrąją vasario pusę;
            
         
               —
            
            
               bet kuriuo atveju įpareigoti Europos Komisiją suderinti Italijos Key Concepts duomenis, susijusius su slankų, strazdų giesmininkų ir smilginių strazdų pavasarinės migracijos pradžia Ligūrijoje, su atitinkamais Prancūzijos Key Concepts duomenimis, susijusiais su Korsika ir Pietų Prancūzija, taigi nurodyti antrąją vasario pusę;
            
         
               —
            
            
               įpareigoti Europos Komisiją dėl Sutartį pažeidžiančio jos elgesio ir neveikimo atlyginti žalą, kilusią ir kilsiančią ieškovėms asociacijoms, o jos dydį nustatyti savo nuožiūra vadovaujantis teisingumo principu.
            
         
      Ieškinio pagrindai ir pagrindiniai argumentai
   
   Ieškinio pagrindai ir pagrindiniai argumentai yra tokie patys, kaip nurodyti byloje T-562/15.